DOI: 10.14457/tu.the.2020.281
title: แผนธุรกิจ TANISTAH เสื้อผ้าแฟชั่นเพื่อกลุ่มผู้หญิงวัยทำงาน

description: ในสังคมปัจจุบันที่โลกออนไลน์เป็นส่วนหนึ่งและเป็นปัจจัยสาคัญในการดำเนินชีวิตของคนรุ่นใหม่ ซึ่งจากผลการศึกษาพฤติกรรมคนในปัจจุบันพบว่า ไลฟ์สไตล์ของคนได้ก้าวเข้าสู่โลกยุคดิจิตอลอย่างเต็มตัว การใช้ชีวิตประจำวันอย่างเร่งรีบ เน้นความง่าย สามารถตอบสนองความต้องการได้ทันที ปัจจุบันคนรุ่นใหม่หันมาทาอะไรผ่านระบบออนไลน์กันมากขึ้น ทั้งการช้อปปิ้งออนไลน์การส่งของการเรียกรถมารับหรือแม้แต่การสั่งอาหาร เรียกได้ว่าระบบออนไลน์เข้ามาอยู่ในชีวิตประจำวันของทุกคน จนปฏิเสธไม่ได้ที่สื่อออนไลน์ได้เข้ามามีอิทธิพลต่อเราในทุกขณะ การช้อปปิ้งออนไลน์จึงกลายเป็นเทรนด์ใหม่ของคนในยุคปัจจุบัน โดยเฉพาะการทำตลาดออนไลน์ที่กำลังเป็นที่นิยมกันอย่างแพร่หลายอย่างต่อเนื่องเพราะสามารถทำให้ลูกค้ารู้จักสินค้าและบริการได้อย่างกว้างขวาง และหลังจากที่ทั่วโลกต้องประสบกับสถานการณ์การแพร่ระบาดของเชื้อไวรัสโควิด -19 จึงทำให้เกิดการใช้ชีวิตแบบวิถีใหม่หรือ New Normal ซึ่งเกิดจากผลกระทบของโรคระบาด ดังกล่าวที่ทำให้ผู้คนมีรูปแบบการใช้ชีวิตที่เปลี่ยนแปลงไป แผนธุรกิจ TANISTAH แบรนด์จึงได้เล็งเห็นช่องว่างและโอกาสในการทำธุรกิจเสื้อผ้า แฟชั่นออนไลน์ เนื่องจากประสบการณ์การซื้อเสื้อผ้าในช่องทางออนไลน์ที่ผ่านมา พบว่ารูปแบบของ สินค้าและบริการยังไม่มีคุณภาพ สินค้ามีความคล้ายคลึงกัน รวมถึงราคาก็ไม่สมเหตุสมผล จึงได้นำปัญหาต่างๆ มาปรับปรุงแก้ไขเพื่อหาช่องว่างในการพัฒนาให้มีความแตกต่างและสามารถตอบสนองความต้องการของผู้บริโภคได้ โดยเฉพาะในกลุ่มผู้หญิงวัยทางานที่ชื่นชอบการแต่งตัวที่มีเอกลักษณ์ดูดีทันสมัย สินค้ามีคุณภาพและราคาที่คุ้มค่าสมเหตุสมผล อีกทั้งการบริการที่ดีก็เป็นปัจจัยสำคัญที่จะสร้างแรงดึงดูดในการสั่งซื้อและเกิดความจงรักภักดีต่อแบรนด์ให้เกิดกับลูกค้าได้ จากการศึกษาพฤติกรรมผู้บริโภคทำให้กิจการได้วางแผนและกำหนดกลยุทธ์ทางการตลาด ในด้านผลิตภัณฑ์ที่เน้นการออกแบบที่มีความโดดเด่น มีเอกลักษณ์ไม่ซ้าแบบใคร ทันสมัยดูดี ใส่ได้หลายโอกาสและเหมาะสมกับวัยทำงาน เนื่องจากกลุ่มผู้หญิงวัยทำงานอยู่ในกลุ่ม Millennial ช่วงอายุ 23-38 ปี มีระดับรายได้คลาส C หรือชนชั้นกลาง ที่มีรายได้ 20,000 บาทขึ้นไป ซึ่งมีกำลังจ่ายและชอบความแตกต่างแต่สินค้าต้องมีคุณภาพคุ้มค่ากับเงินที่จ่าย โดยเฉพาะเรื่องคุณภาพทางแบรนด์ตั้งใจส่งมอบสินค้าที่การตัดเย็บมีความประณีตและพิถีพิถันเพื่อสร้างภาพลักษณ์ที่ดีแก่ผู้สวมใส่ โดยมีการกำหนดแบรนด์ในตราที่ว่า Stylish, Unique และ Less is more ที่บ่งบอกถึงความมีสไตล์ ทันยุคทันสมัย มีเอกลักษณ์และสไตล์ที่ชัดเจน ไม่ซ้าแบบใคร โดยที่มีความน้อยแต่มาก อีกทั้งกลยุทธ์ด้านราคาที่ได้กำหนดตาแหน่งเป็น High Value คือสินค้าและบริการที่ดีแต่อยู่ในระดับราคาที่ปานกลางเพื่อมอบสิ่งที่คุ้มค่าที่สุดให้กับลูกค้า โดยได้กำหนดช่องทางการจัดจำหน่ายผ่านทาง Instagram เป็นหลัก เพื่อให้แบรนด์มีความชัดเจนในด้านของสไตล์ที่มีเอกลักษณ์ น่าเชื่อถือและมีภาพลักษณ์ที่ดี กลยุทธ์ด้านการตลาดและการขาย โดยการสื่อสารและประชาสัมพันธ์กับกลุ่มลูกค้าเป้าหมายให้ตรงจุดผ่านการโฆษณาและการใช้ผู้มีอิทธิพลบนโซเชี่ยลมีเดียในการทำตลาดเพื่อกระตุ้นและดึงดูดลูกค้า กลยุทธ์ด้านการบริหารและการดำเนินงาน กระบวนการสั่งซื้อที่จะเน้นการจัดการที่หลากหลาย สะดวก ง่าย รวดเร็ว โดยเฉพาะด้านการบริการที่ผู้ขายสินค้าจะต้องมีความรู้ด้านแฟชั่นเสื้อผ้าและความเข้าใจในธุรกิจที่ดีเพื่อจะแนะนำแลกเปลี่ยนความรู้และความคิดเห็นจนสามารถเลือกสินค้าให้เหมาะสมกับลูกค้าที่สุด กลยุทธ์ทางด้านการเงิน โดยใช้เงินลงทุนเริ่มต้น 200,000 บาท ซึ่งธุรกิจ TANISTAH มีต้นทุนถั่วเฉลี่ยถ่วงน้ำหนัก (WACC) เท่ากับร้อยละ 12.19% มีมูลค่าปัจจุบันสุทธิ (NPV) เท่ากับ 771,600 บาท มีอัตราผลตอบแทนภายในโครงการ (Internal Rate of Return : IRR) เท่ากับ 95%และมีระยะเวลาคืนทุน (Payback Period : PB) เท่ากับ 1 ปี 4 เดือน จากผลการวิเคราะห์ความเป็นไปได้ แสดงให้เห็นว่าสามารถลงทุนในธุรกิจ TANISTAH แบรนด์เสื้อผ้าแฟชั่นเพื่อกลุ่มผู้หญิงวัยทำงานได้ นอกจากนี้ได้กำหนดแผนฉุกเฉิน (Contingency Plan) เพื่อรองรับสถานการณ์ที่ไม่เป็นไปตามคาดการณ์ไว้ที่อาจเกิดขึ้นได้ในอนาคต ซึ่งจะช่วยให้แบรนด์ TANISTAH สามารถดำเนินงานได้โดยไม่มีอุปสรรค สามารถบรรลุเป้าหมายและสร้างความพึงพอใจให้กับลูกค้า รวมทั้งสร้างกำไรให้กับธุรกิจได้ตามที่คาดการณ์ไว้และสูงที่สุด